Ղազարյանի պաշտոնանկության հիմքերի մասին նախարարն ասաց․ «Մարդիկ, որոնք պրոֆեսիոնալ են, անբասիր ու բարի համբավ ունեն, բնականաբար, շարունակելու են աշխատել՝ անկախ ունեցած քաղաքական հայացքներից։ Իսկ այս կոմպոնենտների բացակայության պարագայում, անկախ ունեցած հովանավորներից, չեն աշխատի»։ Հետաքրքրվեցինք՝ Մուշեղ Ղազարյանը համբավի՞, թե՞ պրոֆեսիոնալիզմի խնդիր ուներ։ «Այս պահին ես կարող եմ ասել, որ նախարարությունում, մասնավորապես՝ փրկարար ծառայությունում, ստուգումներ են, բոլոր նրանք, ովքեր խախտումներ են թույլ տվել, կպատժվեն»։ Նա չբացառեց, որ ստուգումների ավարտից հետո՝ մեկ ամսից, դարձյալ կադրային փոփոխություններ կլինեն։